ઘટના પછી શિવા સિંહે કહ્યું કે, હું વન-ડે અને ટી-20માં અલગ અલગ રીતે બોલિંગ કરુ છું. બંગાળના ખેલાડીઓ સારું રમી રહ્યા હતા તેથી મેં કંઈક અલગ બોલિંગ કરી. તો એમ્પાયરે તેને નો બોલનો ઈશારો કરી દીધો. મેં તેમને પૂછ્યું કે, તમે આને નો બોલ કેમ કહો છો? શિવાએ આગળ કહ્યું કે, મેં કેરળ સામે પણ 360 ડિગ્રી સુધી ફરીને બોલિંગ કરી હતી પરંતુ ત્યાં કોઈ મુશ્કેલી નહતી સર્જાઈ. બેટ્સમેન હંમેશા રિવર્સ સ્વીપ અથવા સ્વિચ હિટ મારે છે. પરંતુ જો બોલર કંઈક અલગ કરવા ઈચ્છે તો તેને નો બોલ જાહેર કરી દેવામાં આવે છે.